Som følge av kommunereformen (2014 - 2020) som inntrådte i 2020 ble det gjort ytterligere endringer i kommunestrukturen som førte til at bygder som tidligere har vært regnet som en del av Drammensregionen nå ligger i kommuner som regnes som en del av andre distrikter. Fra og med 1. januar 2020 er Røyken og Hurum innlemmet i Asker (Asker og Bærum i Akershus) og Sande innlemmet i Holmestrand (Tønsbergregionen i Vestfold).